ДО

МАРИАНА ВЕЛЕВА ВАСИЛЕВА

ОБЩИНСКИ СЪВЕТНИК

УВАЖАЕМИ ГОСПОЖО ВАСИЛЕВА,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

 Във връзка с депозираното от Вас питане с per. № 07-00-27 / 18.03.2024 год., касаещо сградата на бившата детска градина в с. Соколица, Ви предоставям следната информация:

 **Въпроси:** 1. Кой носи отговорност за сградата на бившата детска градина в с. Соколица ?

  2. Как ще се гарантира опазване целостта на същата сграда, за да не се допусне нейното разграбване и разрушаване ?

 **Отговор:** В изпълнение на Решение № 698, взето с протокол № 30 от заседание, проведено на 16.12.2021 г., на Общински съвет Карлово, за закриване на полудневна детска градина в с. Соколица, към детска градина „Вяра, Надежда и Любов“ – гр. Баня, с пълняемост под задължителния минимум, съм издал заповед № РД-987/31.12.2021 г., с която се закрива детската градина и се уреждат въпросите по пренасочване на децата, приемане и съхраняване на задължителната документация и предоставяне на имуществото й. Към момента на закриване на детската градина, част от сградата се е ползвала от пенсионерския клуб в с. Соколица. След закриването й, цялата сграда е преоборудвана и предоставена за ползване и стопанисване на пенсионерски клуб „Еделвайс“, с. Соколица, за провеждане на социални и културни дейности и мероприятия, с цел социална интеграция и подобряване качеството на живот на възрастните хора в с. Соколица и опазване на сградата от разрушаване и разграбване.

С УВАЖЕНИЕ,

Д-Р ЕМИЛ КАБАИВАНОВ

*КМЕТ НА ОБЩИНА КАРЛОВО*